Yhdysvaltalaisen televisiosarjan ***Lostin*** **neljäs tuotantokausi** (aiemmin myös nimellä *Lost: The Return*) alkoi Yhdysvalloissa ABC:lla ja Kanadassa CTV Television Networkillä 31. tammikuuta 2008 ja loppui 29. toukokuuta 2008. Suomessa Nelonen alkoi esittää kautta 13. maaliskuuta 2008. Kausi jatkaa yli 40 lentokoneonnettomuudesta selviytyneen elämiä Tyynellämerellä sijaitsevalla mysteerisellä saarella. Joukko on ollut saarella yhdeksänkymmenen päivän ajan neljännen kauden alussa. Sarjan käsikirjoittajien, Damon Lindelof ja Carlton Cuse, mukaan kaudella on kaksi pääteemaa: "Selviytyjien suhde lautan porukkaan" ja "kuka pääsee saarelta pois ja tieto siitä että heidän pitää palata sinne". *Lostista* tuli kriitikoiden silmätikku kolmannen kautensa vuoksi, mutta neljättä kautta kehuttiin sen etuumista, tahdista ja uusista hahmoista.

Alun perin kaudesta piti tulla kuudentoista jakson mittainen; kahdeksan kuvattiin ennen vuosien 2007–2008 käsikirjoittajien lakon alkua. Lakon vuoksi ilmoitettiin, että neljänteen kauteen tehtäisiin ainoastaan viisi jaksoa lisää. Kauden viimeisen jakson käsikirjoitus oli kuitenkin niin pitkä, että ABC:n tuottajat antoivat luvan tehdä siitä kolmiosaisen, joka jaettaisiin kahteen eri iltaan. Buena Vista Home Entertainment julkaisi 9. joulukuuta 2008 kauden DVD:n ja Blu-ray-levyn nimellä *Lost: The Complete Fourth Season – The Expanded Experience* alueella 1; alueella 2 se kuitenkin julkaistiin jo 20. elokuuta 2008.

Tuotanto
--------

Damon Lindelof ja Carlton Cuse toimivat sarjan käsikirjoittajina, tuottajina ja sarjan pyörittäjinä.
*Lostin* neljäs kausi jäi lyhyeksi vuosien 2007 ja 2008 käsikirjoittajien lakon vuoksi. Vaikka kauden pitikin olla lyhyempi kuin kolme edellistä kautta, sitä esitettiin vain 14 jakson verran suunnitellun 16 sijaan. Lisäjaksojen piti sisältää uusien lautalta tulleiden hahmojen taustatarinat, mutta koska jaksot jäivät pois, lisätarinat siirrettiin viidennelle kaudelle. Kauden ohella tuotettiin 13 noin kahden minuutin pituista jaksoa, jotka olivat ikään kuin poistettuja kohtauksia edellisiltä kausilta. Näitä "mobisodeja" markkinoitiin nimellä *Lost: Missing Pieces*, ja ne kuvattiin matkapuhelimilla ja levitettiin internetiin. Mobisodit julkaistiin myöhemmin neljännen kauden DVD-ekstroina laadukkaammalla kuvalla. *Missing Pieces* oli ehdolla Emmy-palkintoon vuonna 2008.

Kauden tuotantotiimin käsikirjoittajiin kuuluivat sarjan pyörittäjien, Carlton Cusen ja Damon Lindelofin (käsikirjoittivat viisi jaksoa), lisäksi Drew Coddard, Brian K. Vaughan, Adam Horowitz, Edward Kitsis, Greggory Nations, Elizabeth Sarnoff, Christina M. Kim sekä Kyle Pennington, jotka käsikirjoittivat kaikki kolme jaksoa, paitsi Kim, Nations ja Pennington, jotka käsikirjoittivat kukin yhden jakson. Pennington oli ainoa uusi käsikirjoittaja *Lostin* parissa. Ohjaajina toimivat Jack Bender, Stephen Williams, Eric Laneuville, Stephen Semel sekä Paul Edwards.

Kauden kuvaukset alkoivat 17. elokuuta 2007 Havaijin Oahu-saarella, jossa lähes kaikki jaksot kuvattiin. *Ji Yeon* -jakson kaksi kohtausta kuvattiin Lontoossa, sillä Widmorea näyttelevä Alan Dale esiintyi siellä musikaalissa eikä voinut matkustaa Havaijille. Kuvaukset päättyivät kolme viikkoa ennen viimeisen jakson esittämistä.

Näyttelijät
-----------

Henry Ian Cusick näyttelee skotlantilaista Desmondia.
Neljäs kausi sisältää kuusitoista pääroolia. Matthew Fox esittää Tri. Jack Shephardia, selviytyjien johtajaa. Jorge Garcia esittää epäonnekasta lottovoittajaa Hugo "Hurley" Reyesiä. Elizabeth Mitchell näyttelee hedelmöityslääkäriä Juliet Burkea, johon Jack on ihastunut. Evangeline Lilly näyttelee vankikarkuri Kate Austenia. Jeremy Davies esittää Daniel Faradaytä, lautalta tullutta tiedemiestä. Terry O’Quinn näyttelee John Lockea, lennon 815 matkustajaa, jolla on erittäin syvä yhteys saareen. Josh Holloway esittää James "Sawyer" Fordia, sietämätöntä huijaria. Naveen Andrews esittää lennon 815 selviytyjää Sayid Jarrahia, entistä Irakin tasavallan armeijan sotilasta. Emilie de Ravin näyttelee sinkkuäitiä Claire Littletonia lennolta 815. Michael Emerson esittää Toisten johtajaa Benjamin Linusia. Rebecca Mader näyttelee Charlotte Lewisiä, antropologia lautalta. Daniel Dae Kim esittää Jin-Soo Kwonia, korealaista miestä joka ei puhu englantia, ja Yunjin Kim näyttelee hänen vaimoaan Sun-Hwa Kwonia. Henry Ian Cusick esittää Desmond Humea, miestä joka on asunut saarella kolme vuotta haaksirikkouduttuaan sinne. Ken Leung esittää Miles Straumea, arroganttia meediota lautalta. Harold Perrineau näyttelee lennon 815 selviytyjää Michael Dawsonia, joka palaa saarelle karattuaan sieltä.

Michael Emerson oli ehdolla Emmy-palkintoon Ben Linusin roolista.
Sarjassa esiintyy aina myös vieralevia tähtiä. Jeff Fahey esittää lautan helikopterin pilottia, Frank Lapidusta, kun taas Kevin Durand näyttelee Martin Keamyä, lautan palkkasotureiden joukon johtajaa, joihin kuuluu Anthony Azizin rooli Omar. L. Scott Caldwell ja Sam Anderson palaavat lennon 815 avioparina Rose Hendersonina ja Bernard Nadlerina. John Terry esiintyy Jackin ja Clairen kuolleena isänä Christian Shephardina. Marsha Thomason palaa näyttelemään hahmoa Naomi Dorrit, joka tuli lautalta ensimmäisenä saarelle, ja Marc Vann esittää Raytä, lautan lääkäriä. Alan Dale näyttelee Charles Widmorea, miestä joka lähetti lautan saarelle. Mira Furlan esittää Danielle Rousseauta, saarella kuusitoista vuotta ollutta naista, joka on nyt lähentynyt jälleen tyttärensä, Alexin kanssa, jota esittää Tania Raymonde; Blake Bashoff esittää Alexin poikaystävää Karlia. Nestor Carbonell esittää Benin neuvonantajaa Richard Alpertia. Grant Bowler esittää Gaultia, lautan kapteenia. Fisher Stevens ja Zoë Bell esittävät George Minkowskia sekä Reginaa, lautan miehistön jäseniä. Lance Reddickin hahmo Matthew Abaddon esitetään miehenä jolla on yhteyksiä sekä Naomiin, Hurleyyn että Lockeen.

Entiset vakiojäsenet palaavat vierailevina. Malcolm David Kelley uusii roolinsa Walt Lloydina, Michaelin poikana takaumissa ja etuumissa. Fanien rakastama Dominic Monaghan palaa kuolleena selviytyjänä Charlie Pacena sekä Cynthia Watros palaa esittämään Libbyä.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Päähenkilöt

|  |  |  |
| --- | --- | --- |
|  Naveen Andrews   | … |  Sayid Jarrah
  |
|  Henry Ian Cusick   | … |  Desmond Hume
  |
|  Jeremy Davies   | … |  Daniel Faraday
  |
|  Emilie de Ravin   | … |  Claire Littleton
  |
|  Michael Emerson   | … |  Benjamin Linus
  |
|  Matthew Fox   | … |  Jack Shephard
  |
|  Jorge Garcia   | … |  Hugo "Hurley" Reyes
  |
|  Josh Holloway   | … |  James "Sawyer" Ford
  |
|  Yunjin Kim   | … |  Sun-Hwa Kwon
  |
|  Daniel Dae Kim   | … |  Jin-Soo Kwon
  |
|  Ken Leung   | … |  Miles Straume
  |
|  Evangeline Lilly   | … |  Kate Austen
  |
|  Rebecca Mader   | … |  Charlotte Lewis
  |
|  Elizabeth Mitchell   | … |  Juliet Burke
  |
|  Terry O’Quinn   | … |  John Locke
  |
|  Harold Perrineau   | … |  Michael Dawson
  |

 | Vierailevia hahmoja

|  |  |  |
| --- | --- | --- |
|  Sam Anderson   | … |  Bernard Nadler
  |
|  Anthony Azizi   | … |  Omar
  |
|  Blake Bashoff   | … |  Karl
  |
|  Zoë Bell   | … |  Regina
  |
|  Grant Bowler   | … |  Kapteeni Gault
  |
|  L. Scott Caldwell   | … |  Rose Henderson
  |
|  Nestor Carbonell   | … |  Richard Alpert
  |
|  Alan Dale   | … |  Charles Widmore
  |
|  Kevin Durand   | … |  Martin Keamy
  |
|  Jeff Fahey   | … |  Frank Lapidus
  |
|  Mira Furlan   | … |  Danielle Rousseau
  |
|  Malcolm David Kelley   | … |  Walt Lloyd
  |
|  Dominic Monaghan   | … |  Charlie Pace
  |
|  Tania Raymonde   | … |  Alex Rousseau
  |
|  Lance Reddick   | … |  Matthew Abaddon
  |
|  Fisher Stevens   | … |  George Minkowski
  |
|  John Terry   | … |  Christian Shephard
  |
|  Marsha Thomason   | … |  Naomi Dorrit
  |
|  Marc Vann   | … |  Ray
  |
|  Cynthia Watros   | … |  Libby
  |

 |

Vastaanotto
-----------

*Time* nimesi *Lostin* vuoden 2008 seitsemänneksi parhaaksi televisiosarjaksi ja kiitti neljättä kautta sen "herkullisesti laaditusta aikamatkustustarinasta". BuddyTV:n Don Williams nimitti kauden aloitusjaksoa "vuoden odotetuimmaksi ensi-illaksi" ja Michael Ausiello kutsui myöhemmin *Lostin* viimeistä kuuttakymmentä minuuttia "vuoden odotetuimmiksi 60 televisiominuutiksi". Yhdysvaltalaisille kriitikoille lähetettiin DVD-levyjä jaksoista "The Beginning of the End" ja "Confirmed Dead" 28. tammikuuta 2008. Metacriticin keräämä arvostelupisteiden keskiarvo oli 87 pistettä sadasta mahdollisesta, mikä oli toiseksi korkein tulos vuonna 2007. *TVWeekin* tekemässä tutkimuksessa *Lost* äänestettiin vuoden 2008 ensimmäisen puoliskon parhaaksi televisiosarjaksi. Neljäs kausi toi *Lostille* kaksi TCA-ehdokkuutta kategorioissa "Vuoden televisio-ohjelma" ja "Merkittävä saavutus draamassa", mutta se hävisi ne AMC:n *Mad Menille*. Neljäs kausi oli myös ehdolla Writers Guild of America -palkinnon saajaksi kategoriassa "Paras draamasarja".

### Katsojatilastot

*Lost* oli vuonna 2008 Yhdysvaltojen 17. katsotuin sarja, ja sillä oli keskimäärin 13,4 miljoonaa katsojaa. Edellisenä vuonna sarja oli ollut 14. katsotuin ja katsojia oli ollut 15,05 miljoonaa. Neljännen kauden edetessä sarjan katsojaluvut alkoivat laskea. Kauden aloitusjaksolla oli Yhdysvalloissa 18 miljoonaa katsojaa, eniten seitsemääntoista jaksoon, mutta katsojien määrä laski tasaisesti sitä mukaa kun kausi eteni. Kahdeksatta jaksoa seurasi vain 13,4 miljoonaa katsojaa. Seuraavalla jaksolla oli 14 miljoonaa katsojaa, mutta kymmenennellä jaksolla vain 13 miljoonaa, mikä oli kauden alin. Viimeisen jakson katsoi Yhdysvalloissa 14 miljoonaa katsojaa, mikä oli pienin *Lostin* viimeisen jakson katsojamäärä. Silti *Lost* oli kahdenkymmenen seuratuimman ohjelman joukossa jokaisena viikkona yhtä lukuun ottamatta.

### Palkinnot ja ehdokkuudet

| Vuosi | Palkinto | Kategoria | Ehdokas/Ehdokkaat | Tulos |
| --- | --- | --- | --- | --- |
| 2008 | Emmy | Paras draamasarja | J. J. Abrams, Damon Lindelof, Carlton Cuse, Bryan Burk, Jack Bender, Edward Kitsis, Adam Horowitz, Drew Goddard, Stephen Williams, Jean Higgins, Elizabeth Sarnoff, Pat Churchill, Ra’uf Glasgow | Ehdokkuus |
| Paras miessivuosa draamasarjassa | Michael Emerson | Ehdokkuus |
| Creative Arts Emmy | Paras äänitys komedia- tai draamasarjassa | Robert J. Anderson Jr. Frank Moronne, Scott Weber(jaksosta "Meet Kevin Johnson") | Voitto |
| Paras kuvaus draamasarjassa | John S. Bartley(jaksosta "The Constant") | Ehdokkuus |
| Paras musiikkisovitus televisiosarjassa | Michael Giacchino(jaksosta "The Constant") | Ehdokkuus |
| Paras äänileikkaus televisiosarjassa | Thomas deGorter, Paula Fairfield, Carla Murray, Maciek Malish, Lloyd Jay Keiser, Joseph Schultz, Jim Bailey, Cynthia Merril, Alex Levy(jaksosta "The Shape of Things to Come") | Ehdokkuus |
| Paras leikkaus draamasarjassa | Henk Van Eeghen, Robert Florio, Mark J. Goldman, Stephen Semel(jaksosta "There’s No Place Like Home: Parts 2 & 3") | Ehdokkuus |
| Saturn | Paras televisiosarja (valtakunnallinen verkko) |  | Voitto |
| Paras miespääosa | Matthew Fox | Ehdokkuus |
| Paras naispääosa | Evangeline Lilly | Ehdokkuus |
| Paras miessivuosa | Henry Ian Cusick, Michael Emerson, Josh Holloway | Ehdokkuus |
| Paras naissivuosa | Yunjin Kim, Elizabeth Mitchell | Ehdokkuus |
| Paras vieraileva tähti | Alan Dale, Kevin Durand, Sonya Walger | Ehdokkuus |
| Paras DVD-julkaisu | *Lost – The Complete Fourth Season* | Ehdokkuus |
| Writers Guild of America | Paras draamasarja | Carlton Cuse, Drew Goddard, Adam Horowitz, Christina M. Kim, Edward Kitsis, Damon L. Lindelof, Greggory Nations, Kyle Pennington, Elizabeth Sarnoff and Brian K. Vaughan | Ehdokkuus |
| 2009 | Golden Reel | Paras äänileikkaus: dialogi | (jaksosta "Confirmed Dead") | Voitto |
| Paras äänileikkaus: ääniefektit | (jaksosta "The Shape of Things to Come") | Ehdokkuus |

Jaksot
------

*Katso myös: Luettelo televisiosarjan Lost jaksoista*
### Lopun alku (*The Beginning of the End*)

|  |
| --- |
| 
**Jaksonumero**: 1
**Tuotantokoodi**: 401 
**Ensiesitys Suomessa**: 13. maaliskuuta 2008 
**Ensiesitys Yhdysvalloissa**: 31. tammikuuta 2008 
**Käsikirjoittajat**: Damon Lindelof & Carlton Cuse 
**Ohjaaja**: Jack Bender 
**Etuuma**: Hurley
 |

Kun Desmond palaa ilman Charlieta ja kertoo tämän kuolleen, Hurley ja Claire murtuvat. Locke katoaa salaperäisesti heitettyään ensin puukon Naomin selkään. Jack uhkaa tappaa Locken, kun tämä palaa, mutta muut selviytyjät estävät sen. Locke kertoo, että Naomin lautan väki aikoo tappaa kaikki saarella olevat ja kaikkien, jotka haluaisivat elää, pitäisi lähteä hänen mukaansa. Jack on toista mieltä ja on varma, että lautan väki aikoo pelastaa heidät. Seurue jakaantuu kahtia: toiset menevät Locken ja toiset Jackin mukaan. Jakson etuuma keskittyy Hurleyn tarinaan. Hänet pidätetään, kun hän ajaa poliiseja karkuun pelästyttyään Charlieta. Hän joutuu takaisin mielisairaalaan. Charlie tulee vierailulle sinne ja kertoo, että Hurleyn pitää mennä takaisin saarelle, sillä muut tarvitsevat häntä.

### Todettu menehtyneiksi (*Confirmed Dead*)

|  |
| --- |
| 
**Jaksonumero**: 2
**Tuotantokoodi**: 402
**Ensiesitys Suomessa**: 20. maaliskuuta 2008 
**Ensiesitys Yhdysvalloissa**: 7. helmikuuta 2008 
**Käsikirjoittajat**: Drew Goddard & Brian K. Vaughn 
**Ohjaaja**: Stephen Williams 
**Takauma**: Daniel, Miles, Frank, Naomi, Charlotte
 |

Saaren rauha häiriintyy, kun helikopteria lentävä Frank tuo tiederyhmän saarelle. Takaumassa näytetään tiimin jäsenten taustoja. Jakson viimeinen takauma keskittyy Naomiin, joka keskustelee Abaddonin kanssa tiimin jäsenistä. Tiimin kuuluu fyysikko Daniel, meedio Miles ja antropologi Charlotte.

### Ekonomisti (*The Economist*)

|  |
| --- |
| 
**Jaksonumero**: 3 
**Tuotantokoodi**: 403
**Ensiesitys Suomessa**: 27. maaliskuuta 2008 
**Ensiesitys Yhdysvalloissa**: 14. helmikuuta 2008 
**Käsikirjoittajat**: Edward Kitsis & Adam Horowitz 
**Ohjaaja**: Jack Bender 
**Etuuma**: Sayid
 |

Locken ryhmä asettuu parakeille. Sayid tekee sopimuksen Frankin kanssa, jotta hän lähtisi saarelta, ja Sayid tarjoaa vaihtokaupassa Frankille Charlottea. Frank, Sayid ja Desmond lähtevät saarelta helikopterilla. Etuumassa yksi Oceanic 6:n jäsen, Sayid, toimii Benin palkkaamana salamurhaajana.

### Huono vaihtokauppa (*Eggtown*)

|  |
| --- |
| 
**Jaksonumero**: 4
**Tuotantokoodi**: 404
**Ensiesitys Suomessa**: 3. huhtikuuta 2008 
**Ensiesitys Yhdysvalloissa**: 21. helmikuuta 2008 
**Käsikirjoittajat**: Elizabeth Sarnoff & Greggory Nations 
**Ohjaaja**: Stephen Williams 
**Etuuma**: Kate
 |

Kate lähtee hakemaan tietoja Milesilta, minkä takia hänen karkotetaan Locken ryhmästä. Etuumissa Kate kasvattaa Clairen poikaa, Aaronia, ja joutuu käräjille hänen monista rikoksistaan.

### Vakio (*The Constant*)

*Pääartikkeli: Vakio (Lost)*

|  |
| --- |
| 
**Jaksonumero**: 5
**Tuotantokoodi**: 405
**Ensiesitys Suomessa**: 10. huhtikuuta 2008 
**Ensiesitys Yhdysvalloissa**: 28. helmikuuta 2008 
**Käsikirjoittajat**: Carlton Cuse & Damon Lindelof 
**Ohjaaja**: Jack Bender 
**Takauma**: Desmond
 |

Kun helikopteri on menossa lautalle, se joutuu myrskyyn, minkä vuoksi Desmond ajelehtii nyt edestakaisin vuosien 1996 ja 2004 välillä. Vuonna 1996 hän löytää Danielin, joka selittää, että Desmondin pitäisi löytää kummallekin ajankohdalle yhteinen henkilö, jotta saisi lopetettua tämän hengenvaarallisen aikamatkailun. Vuonna 1996 Desmond etsii Pennyn käsiinsä ja vuonna 2004 hän soittaa tälle.

### Toinen nainen (*The Other Woman*)

|  |
| --- |
| 
**Jaksonumero**: 6
**Tuotantokoodi**: 406
**Ensiesitys Suomessa**: 17. huhtikuuta 200] 
**Ensiesitys Yhdysvalloissa**: 6. maaliskuuta 2008 
**Käsikirjoittajat**: Drew Goddard, Christina M. Kim 
**Ohjaaja**: Eric Laneuville 
**Takauma**: Juliet
 |

Juliet ja Jack lähtevät Danielin ja Charlotten perään, kun he joutuvat yhtäkkiä Dharman sähköluukulle. Toisaalla Ben, joka on Locken vankina, kertoo Lockelle Widmoresta. Takaumat näyttävät Julietin suhteen Beniin, hänen rakastajaansa Goodwiniin ja tämän vaimoon Harperiin.

### Ji Yeon

|  |
| --- |
| Sun synnytyksessä

**Jaksonumero**: 7
**Tuotantokoodi**: 407
**Ensiesitys Suomessa**: 24. huhtikuuta 2008 
**Ensiesitys Yhdysvalloissa**: 13. maaliskuuta 2008 
**Käsikirjoittajat**: Edward Kitsis & Adam Horowitz 
**Ohjaaja**: Stephen Semel 
**Etuuma**: Sun & Jin
 |

Kun Jin ja Sun päättävät liittyä Locken ryhmään, Juliet kertoo Jinille Sunin olleen tälle uskoton. Rahtialuksella Desmond ja Sayid tapaavat Gaultin, joka tarjoaa lisätietoa väärennetystä Oceanic 815 -lennon romusta, jonka Naomi myös aiemmin mainitsi. Takaumassa näytetään Jinin äidillinen tehtävä, ja samaan aikaan etuumassa näytetään Sunin - yhden Oceanic 6:n jäsenen - synnyttävän tyttären.

### Tapaa Kevin Johnson (*Meet Kevin Johnson*)

|  |
| --- |
| 
**Jaksonumero**: 8
**Tuotantokoodi**: 408
**Ensiesitys Suomessa**: 1. toukokuuta 2008 
**Ensiesitys Yhdysvalloissa**: 20. maaliskuuta 2008
**Käsikirjoittajat**: Elizabeth Sarnoff & Brian K. Vaughan 
**Ohjaaja**: Stephen Williams 
**Takauma**: Michael
 |

Sayid ja Desmond tapaavat Benin vakoojan, Michaelin, rahtialuksella. Takaumassa näytetään, miten Michael pääsi New Yorkista rahtialukselle ja miten saari esti häntä tekemästä itsemurhaa.

### Tulevaisuus muotoutuu (*The Shape of Things to Come*)

|  |
| --- |
| 
**Jaksonumero**: 9
**Tuotantokoodi**: 409
**Ensiesitys Suomessa**: 8. toukokuuta 2008 
**Ensiesitys Yhdysvalloissa**: 24. huhtikuuta 2008
**Käsikirjoittajat**: Brian K. Vaughan & Drew Goddard 
**Ohjaaja**: Jack Bender 
**Etuuma**: Ben
 |

Ryhmä palkkasotilaita hyökkää rahtialukselta parakeille Locken ryhmän kimppuun. Ryhmän johtaja, Keamy, ottaa Alexin huostaansa ja lopulta tappaa hänet. Etuumassa Ben palkkaa Sayidin salamurhaajakseen ja tapaa Widmoren.

### Mukava juttu kotona (*Something Nice Back Home*)

|  |
| --- |
| 
**Jaksonumero**: 10
**Tuotantokoodi**: 410
**Ensiesitys Suomessa**: 15. toukokuuta 2008 
**Ensiesitys Yhdysvalloissa**: 1. toukokuuta 2008
**Käsikirjoittajat**: Edward Kitsis & Adam Horowitz 
**Ohjaaja**: Stephen Williams 
**Etuuma**: Jack
 |

Sawyer, Miles ja Claire pääsevät takaisin rannalle parakeilta, mutta Claire katoaa yöllä kuolleen isänsä kanssa. Samaan aikaan Jack saa umpisuolentulehduksen, ja selviytyneet yrittävät yhdessä pelastaa Jackin. Etuumassa Jackin elämä on romahtamaisillaan, hän väärinkäyttää lääkkeitä ja hänen suhteensa Kateen alkaa rakoilla.

### Mökkihöperyys (*Cabin Fever*)

|  |
| --- |
| 
**Jaksonumero**: 11
**Tuotantokoodi**: 411
**Ensiesitys Suomessa**: 22. toukokuuta 2008 
**Ensiesitys Yhdysvalloissa**: 8. toukokuuta 2008 
**Käsikirjoittajat**: Elizabeth Sarnoff & Kyle Pennington 
**Ohjaaja**: Paul Edwards 
**Takauma**: Locke
 |

Locke, Ben ja Hurley matkustavat Jacobin mökille, missä Locke tiedottaa, että heidän täytyy siirtää saarta. Kun palkkasoturit palaavat rahtialukselle, he ovat yhä kapinassa. Takaumassa paljastetaan, että Locke on aina tarkoitettu saaren seuraavaksi johtajaksi.

### Ei ole kodin voittanutta: osa 1 (*There’s No Place Like Home: Part 1*)

|  |
| --- |
| 
**Jaksonumero**: 12
**Tuotantokoodi**: 412
**Ensiesitys Suomessa**: 29. toukokuuta 2008 
**Ensiesitys Yhdysvalloissa**: 15. toukokuuta 2008 
**Käsikirjoittajat**: Damon Lindelof & Carlton Cuse 
**Ohjaaja**: Stephen Williams 
**Etuuma**: Oceanic 6
 |

Kuusi muuta selviytyjää viedään rahtialukselle, mutta siellä huomataan olevan räjähteitä. Samaan aikaan Ben antaa periksi palkkasotilaille ja Kate ja Sayid tapaavat Toiset metsässä. Etuumassa näytetään Oceanic 6:n ensimmäiset teot kotiin palaamisen jälkeen.

### Ei ole kodin voittanutta: osat 2 & 3 (*There’s No Place Like Home: Parts 2 & 3*)

Ben siirtää saarta.

|  |
| --- |
| 
**Jaksonumero**: 13/14
**Tuotantokoodi**: 413-414
**Ensiesitys Suomessa**: 5. kesäkuuta 2008 
**Ensiesitys Yhdysvalloissa**: 29. toukokuuta 2008 
**Käsikirjoittajat**: Damon Lindelof & Carlton Cuse 
**Ohjaaja**: Jack Bender 
**Etuuma**: Oceanic 6
 |

Kun Kate, Sayid ja Toiset ovat vapauttaneet Benin ja tappaneet palkkasotilaat, Jack, Kate, Sayid, Hurley, Sun, Aaron, Desmond ja Frank pelastuvat Pennyn avulla. Ben laskeutuu hissillä Orkidea-aseman alempaan kerrokseen, ja kun hän kääntää jäätynyttä "Donkey Wheeliä", hän onnistuu siirtämään saarta.

DVD-julkaisu
------------

|  |
| --- |
| *Lost: The Complete Fourth Season – The Expanded Experience* |
| Yksityiskohtia | Erikoismateriaalit |
| * 14 jaksoa
* DVD:llä 6 levyä ja Blu-rayllä 5 levyä
* Kuvasuhde: 1,78:1
* Tekstitys: Tanska, Englanti, Suomi, Norja, Ruotsi
* Ääni:
	+ Englanti (Dolby Digital 5.1 Surround)
	+ Englanti (PCM 5.1 surround) -Blu-ray
* Kommenttiraidat (Dolby Digital 2.0 Stereo)
	+ "Lopun alku" – Evangeline Lilly ja Jorge Garcia
	+ ""Vakio" – Mark Goldman, Damon Lindelof, Carlton Cuse
	+ "Ji Yeon" – Stephen Semel, Yunjin Kim, Daniel Dae Kim
	+ "Ei ole kodin voittanutta 2/2" – Damon Lindelof ja Carlton Cuse
 | * "The Right To Bear Arms"
* "Lautan väki"
* "Saaren väki: Lost Hawaijilla"
* "Oceanic 6: Valheiden salaliitto"
* "Kuvauksissa merellä"
* "Selviytyjien soundtrack: Hahmolle, konfliktiin ja törmäykseen säveltäminen"
* "LOST on Location"
* "Tulevaisuuden suunta: Vaihtoeshoiset flash-forwardit"
* "LOST: Kadonneet palaset"
* Poistettuja kohtauksia
* Pieleen menneitä kohtauksia
* Pääsiäismunia
* Blu-ray-lisämateriaalia
	+ SeasonPlay
 |
| Julkaisupäivämäärät |
|  Brasilia |  Yhdysvallat Kanada |  Australia |  Suomi |  Yhdistynyt kuningaskunta |
| 24. syyskuuta 2008 | 9. joulukuuta 2008 | 28. lokakuuta 2008 | 17. lokakuuta 2008 | 20. lokakuuta 2008 |

Lähteet
-------

1. ↑  Fourteen Early Pick-Ups Announced for the 2007–08 Season *ABC Medianet*.  21.3.2007. American Broadcasting Company. Viitattu 17.4.2010. (englanniksi)
2. ↑  Lostpedia: The Beginning of the End *lostpedia.wikia.com*. Viitattu 4.5.2010. (englanniksi)
3. ↑  Jensen, Jeff "Doc": *Lost*: Mind-Blowing Scoop From Its Producers *Entertainment Weekly*.  20.2.2008. Viitattu 10.7.2008. (englanniksi)
4. ↑  Albiniak, Paige: Ten Reasons Why *Lost* is Found *New York Post*.  24.2.2008. Viitattu 17.3.2008. (englanniksi)
5. ↑  Ryan, Maureen: *Lost*'s Fab Start to Season 4, and a Chat with Co-Creator Damon Lindelof *Chicago Tribune*.  29.1.2008.  Arkistoitu 31.1.2008. Viitattu 30.1.2008. (englanniksi)
6. ↑  Lindelof, Damon & Cuse, Carlton: *Lost* Writers: 'Like Putting Down a *Harry Potter* Book in the Middle' *Variety*.  Arkistoitu 18.4.2007. Viitattu 8.11.2007. (englanniksi)
7. 1 2  Lambert, David: Get *Lost* Again this December  22.4.2008. TVShowsOnDVD.com.  Arkistoitu 11.6.2008. Viitattu 7.7.2008. (englanniksi)
8. 1 2  *Lost* Complete Series 4  29.6.2008. Amazon. Viitattu 14.7.2008. (englanniksi)
9. ↑  Goldman, Eric: Writers Strike: Should Lost Air This Season?  7.11.2007. IGN.com. Viitattu 3.12.2011. (englanniksi)
10. 1 2  Jensen, Jeff "Doc": Secrets from the Set! *Entertainment Weekly*.  10. huhtikuuta 2008.  Arkistoitu 29.5.2008. Viitattu 8.7.2008. (englanniksi)
11. ↑  Academy Award-winner Barry Jossen takes the reigns as Head of Creative for ABC Studios  19.8.2008. ABC Medianet. Viitattu 21.12.2011. (englanniksi)
12. ↑  "Lost" (2004) - Full cast and crew IMDb. Viitattu 21.12.2011. (englanniksi)
13. ↑  Garcia, Jorge: Working Friday *dispatchesfromtheisland.blogspot.com*.  14.8.2007. Viitattu 4.12.2011. (englanniksi)
14. ↑  Wilkes, Neil: Alan Dale talks 'Lost', 'Grey's'  8.9.2008. Digital Spy. Viitattu 4.12.2011. (englanniksi)
15. ↑  Cuse, Carlton & Lindelof, Damon, "There's No Place Like Home, Part 2". *Lost: The Complete Fourth Season – The Expanded Experience*, Buena Vista Home Entertainment. Kommenttiraita, levy 4. Julkaistu 9.12.2008. (englanniksi)
16. 1 2 3  Lost Cast and Crew *Tv.com*. CBS Interactive Inc..  Arkistoitu 4.7.2008. Viitattu 18.4.2010. (englanniksi)
17. ↑  Poniewocik J: Top 10 TV Series of 2008  8.12.2008. Time.  Arkistoitu 25.5.2009. Viitattu 17.4.2010. (englanniksi)
18. ↑  Williams, Don: *Lost*: Episode 4.1 'The Beginning of the End' Live Thoughts *buddytv.com*.  31.1.2008. Viitattu 31.1.2008. (englanniksi)
19. ↑  Goodman, Tim: Want to Get *Lost*? There's Still Time as Season Starts *San Francisco Chronicle*.  30.1.2008. Viitattu 2.2.2008. (englanniksi)
20. ↑  *Lost* (ABC): Season 4  31.1.2008. Metacritic. Viitattu 16.2.2008. (englanniksi)
21. ↑  Krukowski, Andrew: Favorites Hold Fast *TVWeek*.  6.7.2008.  Arkistoitu 29.3.2013. Viitattu 7.7.2008. (englanniksi)
22. ↑  McNary, Dave: TV trio rack up WGA nominations *Variety*. Viitattu 8.12.2008. (englanniksi)
23. ↑  Seidman, Robert: *Idol*, *Grey's*, *Lost*, *Housewives* and *The Office* Lead Weekly DVR Viewing  15. toukokuuta 2008. TV by the Numbers.  Arkistoitu 22.8.2009. Viitattu 23.5.2008. (englanniksi)
24. ↑  Seidman, Robert: *Idol*, *Grey's*, *House*, *Lost*, *Desperate Housewives* and *The Office* Lead Total DVR Viewing  19.5.2008. Tv by the Numbers.  Arkistoitu 20.5.2008. Viitattu 24.12.2011. (englanniksi)
25. ↑  Season To Date Top Broadcast Shows though May 4  8.5.2008. TV by the Numbers.  Arkistoitu 10.3.2011. Viitattu 21.12.2011. (englanniksi)
26. ↑  Lost: The Beginning of the End ABC. Viitattu 17.1.2015. (englanniksi)
27. ↑  Lost: Confirmed Dead ABC. Viitattu 17.1.2015. (englanniksi)
28. ↑  Lost: The Economist ABC. Viitattu 17.1.2015. (englanniksi)
29. ↑  Lost: Eggtown ABC. Viitattu 17.1.2015. (englanniksi)
30. ↑  Lost: The Constant ABC. Viitattu 17.1.2015. (englanniksi)
31. ↑  Lost: The Other Woman ABC. Viitattu 17.1.2015. (englanniksi)
32. ↑  Lost: Ji Yeon ABC. Viitattu 17.1.2015. (englanniksi)
33. ↑  Lost: Meet Kevin Johnson ABC. Viitattu 17.1.2015. (englanniksi)
34. ↑  Lost: The Shape of Things to Come ABC. Viitattu 17.1.2015. (englanniksi)
35. ↑  Lost: Something Nice Back Home ABC. Viitattu 17.1.2015. (englanniksi)
36. ↑  Lost: Cabin Fever ABC. Viitattu 17.1.2015. (englanniksi)
37. ↑  Lost: There's No Place Like Home, Pt. 1 ABC. Viitattu 17.1.2015. (englanniksi)
38. ↑  Lost: There's No Place Like Home, Pt. 2 ABC. Viitattu 17.1.2015. (englanniksi)
39. ↑  Lost - Kausi 4 (6 disc) CDON.com. Viitattu 21.12.2011. (suomeksi)

  


|  |  |  |
| --- | --- | --- |
| Edeltäjä:**3. tuotantokausi** | **Lost**4. tuotantokausi | Seuraaja:**5. tuotantokausi** |

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Lost* |
| --- |
|  |
| * Näyttelijät
* Palkinnot ja ehdokkuudet
 |
|  |
| Jaksot | * 1. tuotantokausi
* 2. tuotantokausi
* 3. tuotantokausi
* 4. tuotantokausi
* 5. tuotantokausi
* 6. tuotantokausi
 |
|  |
| Hahmot | 

|  |  |
| --- | --- |
| **Päähenkilöt** | * Ana Lucia Cortez
* Ben Linus
* Boone Carlyle
* Charlie Pace
* Charlotte Lewis
* Claire Littleton
* Daniel Faraday
* Desmond Hume
* Frank Lapidus
* Hugo "Hurley" Reyes
* Ilana Verdansky
* Jack Shephard
* Jin-Soo Kwon
* Juliet Burke
* Kate Austen
* Libby Smith
* John Locke
* Michael Dawson
* Miles Straume
* Mr. Eko
* Nikki Fernandez
* Paulo
* Richard Alpert
* James "Sawyer" Ford
* Sayid Jarrah
* Shannon Rutherford
* Sun-Hwa Kwon
* Walt Lloyd
 |
|  |
| **Sivuhenkilöt** | * Alex Rousseau
* Christian Shephard
* David Shephard
* Dogen
* Eloise Hawking
* Jacob
* Martin Keamy
* Rose Henderson
* Bernard Nadler
* Penelope "Penny" Widmore
* Danielle Rousseau
* Tom Friendly
* Charles Widmore
 |

 |
|  |
| Mytologia | * Dharma Initiative
* Mies mustissa
* Oceanic Airlines
* Toiset
 |
|  |
| Liittyvät artikkelit | *Lost: Via Domus* |

 |